എപ്രിലിയ ആര്എസ് 660 ഇന്ത്യന് വിപണിയിലേക്ക് ഉടന് അവതരിപ്പിച്ചേക്കും ഇറ്റാലിയന് ഇരുചക്ര വാഹന ഭീമന്മാരായ പിയാജിയോ എപ്രിലിയ ബ്രാന്ഡില് ആര്എസ് 660, റ്റ്യൂണോ 660 ബൈക്കുകള് ഇന്ത്യയില് ലോഞ്ച് ചെയ്യും എന്ന് കഴിഞ്ഞ വര്ഷം അവസാനം തന്നെ വ്യക്തമാക്കിയിരുന്നു. ഇപ്പോളിതാ നീണ്ട കാത്തിരിപ്പിന് ശേഷം വാഹനം എത്തിയിരിക്കുന്നു. കമ്ബനിയുടെ ഇന്ത്യ എംഡി ഡിയേഗോ ഗ്രാഫി തന്നെ ഇന്ത്യയിലെത്തിയ എപ്രിലിയ ആര്എസ് 660യുടെ ചിത്രം ഇന്സ്റ്റാഗ്രാമില് പോസ്റ്റ് ചെയ്തു. ഓട്ടോക്കാര് റിപ്പോര്ട്ട് പ്രകാരം എപ്രിലിയ ആര്എസ് 660, റ്റ്യൂണോ 660 ബൈക്കുകളുടെ ബുക്കിങ് പിയാജിയോ ഡീലര്മാര് അനൗദ്യോഗികമായി ആരംഭിച്ചു എന്ന് ചെയ്യുന്നു. എന്നാല്, എപ്രിലിയ ആര്എസ് 660, റ്റ്യൂണോ 660 ഇരട്ടകളുടെ ഒന്നിച്ചാണോ എത്തുക അതോ ആര്എസ് 660 അവതരിപ്പിച്ച് ശേഷമാണോ റ്റ്യൂണോ 660യുടെ ലോഞ്ച് എന്നും വ്യക്തമല്ല. പുതിയ എപ്രിലിയ ബൈക്കുകള് 660 സിസി സൂപ്പര്സ്പോര്ട്ട് സെഗ്മെന്റിലേക്കാണ് വില്പനക്കെത്തുന്നത്. എപ്രിലിയ ആര്എസ് 660 ഫുള്ഫെയേര്ഡ് ബൈക്ക് ആണ്. ഇരട്ട ഫുള് എല്ഇഡി ഹെഡ്ലാംപുകള്, അഗ്രെസ്സിവ് ആയ ഫെയറിങ്, ബോഡി പാര്ട്സുകള് കുറഞ്ഞ പിന് വശം എന്നിവ RSV4 സൂപ്പര്ബൈക്കിന്റെ കുഞ്ഞനുജന് ലുക്ക് ആണ് എപ്രിലിയ ആര്എസ് 660യ്ക്ക് നല്കുന്നത്. അതെ സമയം എപ്രിലിയ റ്റ്യൂണോ 660 സെമിഫെയറിങ്ങുള്ള മോഡല് ആണ്. റ്റ്യൂണോ 660യുടെ ബാക്കി സവിശേഷതകള് എപ്രിലിയ ആര്എസ് 660ന് സമാനമാണ്.